

Republika Hrvatska

Primorsko – goranska županija

Grad Krk, Dječji vrtić

 Katarina Frankopan

**POLUGODIŠNJI IZVJEŠTAJ O IZVRŠENJU FINANCIJSKOG PLANA PREDŠKOLSKE USTANOVE GRAD KRK,**

 **DJEČJI VRTIĆ KATARINA FRANKOPAN**

 **ZA 2025. GODINU**

 Krk, srpanj 2025.

 **UVOD**

 Sadržaj polugodišnjeg izvještaja o izvršenju financijskog plana propisan je člankom 86. Zakona o proračunu („Narodne novine“ broj 144/2021) i člankom 30. Pravilnika o polugodišnjem i godišnjem izvještaju o izvršenju proračuna i financijskog plana (“Narodne novine” broj 85/2023).

Polugodišnji izvještaj o izvršenju financijskog plana proračunskog korisnika sadrži:

* opći dio,
* posebni dio,
* obrazloženje te posebne izvještaje.

Grad Krk, Dječji vrtić Katarina Frankopan proračunski je korisnik Grada Krka. Ustanova obavlja djelatnost na području otoka Krka, obuhvaća općine: Omišalj, Malinska-Dubašnica, Dobrinj, Vrbnik, Punat, Baška i Grad Krk.

Dječji vrtić financira se proračunskim sredstvima nadležnog proračuna Grada Krka, sredstvima nenadležnih proračuna otočkih općina, sredstvima Ministarstva znanosti, obrazovanja i mladih za djecu s posebnim potrebama i fiskalnu održivost dječjih vrtića kao i prihoda po posebnim propisima a to su uplate roditelja te ostalih financijskih prihoda ( kamate na depozite po viđenju, prihoda od refundacija za štete i prihoda od donacija trgovačkih društava).

Grad Krk, Dječji vrtić Katarina Frankopan je ustanova predškolskog odgoja i obrazovanja te osigurava skrb za djecu predškolskog uzrasta kao i udovoljavanju potreba roditelja. Ustanova djeluje u matičnom vrtiću Krk i deset područnih vrtića Omišalj, Njivice, Malinska, Punat, Vrbnik, Baška, Polje, Vrh, Krk i Milohnići u čijem je sastavu 43 odgojno obrazovnih skupina.

 Financijski plan Dječjeg vrtića za 2025. godinu s projekcijama za 2026. i 2027. godinu usvojen je dana 10. prosinca 2024. godine na 19. sjednici Gradskog vijeća Grada Krka u iznosu 5.078.000 € prihoda te u istom iznosu od 5.078.000 € rashoda. Prijedlog prve izmjene financijskog plana za 2025. godinu je u izradi.

1. **OPĆI DIO**

 Opći dio financijskog plana sadrži:

* Sažetak Računa prihoda i rashoda i Računa financiranja koji prikazuje ukupno ostvarenje prihoda i primitaka te rashoda i izdataka na razini razreda ekonomske klasifikacije te razliku između ukupno ostvarenih prihoda i primitaka te rashoda i izdataka za izvještajno razdoblje prethodne i tekuće godine, izvorni plan (odnosno posljednje usvojene izmjene), indeks ostvarenja izvještajnog razdoblja u odnosu na prethodnu godinu, te indeks ostvarenja u odnosu na tekući plan.
* Račun prihoda i rashoda koji sadrži prihode i rashode iskazane prema ekonomskoj klasifikaciji, izvorima financiranja i funkcijskoj klasifikaciji
* Račun financiranja u kojima su iskazani podaci o ostvarenim prihodima i primicima, rashodima i izdacima prema ekonomskoj klasifikaciji i izvorima financiranja te rashoda iskazanih prema funkcijskoj klasifikaciji.

**Tablica 1. Sažetak računa prihoda i rashoda**



U prvom polugodištu 2025. godine na razini Ustanove ostvareni su ukupni prihodi poslovanja u iznosu 2.439.646,31 €, ukupni rashodi poslovanja u iznosu od 2.423.023,59 € te viška prihoda poslovanja u iznosu od 16.622,72 €. Preneseni višak poslovanja iz prethodnih godina nije ostvaren. Za financiranje nefinancijske imovine u 2025. godini utrošeno je 1.169,10 € odnosno 2% planiranog financijskim planom za 2025. godinu.

 **RAČUN PRIHODA I RASHODA**

**Tablica 2. Prihodi poslovanja po ekonomskoj klasifikaciji**

|  |  |  |  |  |
| --- | --- | --- | --- | --- |
| Račun prihoda | Prihodi po ekonomskoj klasifikaciji | Ostvarenje 1-6 /2024. godine | Ostvarenje 1-6 / 2025. godinu | Indeks |
| **1** | ***2*** | ***3*** | ***4*** | 5=4/3\*100 |
| **636** | ***Pomoći proračunskim korisnicima iz proračuna koji im nije nadležan*** | ***960.154,55 €*** | ***1.270.253,28 €*** | 132 |
| 6361 | Tekuće pomoći proračunskim korisnicima iz proračuna koji im nije nadležan | 951.829,60 € | 1.270.253,28 € | 133 |
| 6362 | Kapitalne pomoći proračunskim korisnicima iz proračuna koji im nije nadležan | 8.324,95 € | 0,00 € | 0 |
| **641** | ***Prihodi od financijske imovine*** | ***36,52 €*** |  ***0,00 €*** |  |
| 6413 | Prihodi od kamata na depozite po viđenju | 0,00€ | 0,00 € | 0  |
| 6414 | Prihodi od zateznih kamata | 36,52 € | 0,00 € |  0 |
| **652** | ***Prihodi po posebnim propisima*** | ***307.228,64 €*** | ***297.571,93 €*** | 97 |
| 6526 | Ostali prihodi - roditeljska uplata | 307.228,64 € | 297.571,93 € | 97  |
| **663** | ***Donacije od pravnih i fizičkih osoba izvan općeg proračuna*** | ***0,00 €*** | ***1.500,00 €*** | 0 |
| 6631 | Donacije od pravnih i fizičkih osoba izvan općeg proračuna | 0,00 € | 1.500,00 € | 0 |
| **671** | ***Prihodi iz nadležnog proračuna*** | ***660.500,00 €*** | ***870.321,10 €*** | 132 |
| 6711 | Prihodi iz nadležnog proračuna za financiranje rashoda posl. | 660.500,00 € | 869.152,00 € |  131 |
| 6712 | Prihodi iz nadležnog proračuna za financiranje rashoda za nabavu nefinancijske imovine | 0,00 € | 1.169,10 € | 0  |
| 6 | ***Ukupni prihodi poslovanja*** | ***1.927.919,71 €*** | ***2.439.646,31 €*** | 127 |

Ukupni prihodi poslovanja u izvještajnom razdoblju ostvareni su u iznosu od 2.439.646,31 €, što predstavlja ostvarenje od 48% u odnosu na planirani iznos od 5.078.000,00 € odnosno povećanje od 27% u odnosu na 2024. godinu kada su ukupni prihodi iznosili 1.927.919,71 €.

Razlog povećanja ukupnih prihoda i rashoda u izvještajnom razdoblju za 2025. godinu u odnosu na 2024. godinu je usklađenje koeficijenata za obračun plaće zaposlenika s novom Uredbom o nazivima radnih mjesta, uvjetima za raspored i koeficijentima za obračun plaće u javnim službama (NN 22/24) koja je u primjeni od rujna 2024. godine, povećanje osnovice za obračun plaća zaposlenika i to osnovica 947,18 € povećava se za 3% te sada iznosi 975,60 € počevši od veljače 2025. godine prema Odluci Vlade Republike Hrvatske (NN 155/24), povećanje nabavnih cijena namirnica, laboratorijskih usluga, povećan obim rada studenata učlanjenih u studentskim servisima te novčane naknade poslodavca zbog nezapošljavanja osoba s invaliditetom.

**Pomoći proračunskim korisnicima iz proračuna koji im nije nadležan**

U izvještajnom razdoblju 2025. godine pomoći od nenadležnih proračuna iznose 1.270.253,28 € dok su u 2024. godini iznosile 960.154,55 €, povećana su za 32% iz razloga što su povećani rashodi za zaposlene kao i materijalni rashodi. U odnosu na plan koji iznosi 2.676.480,00 € ostvarenje iznosi 47%. Mjesečne uplate tekućih pomoći proračunskim korisnicima iz proračuna koji nije nadležan odnosno otočkih općina tako su povećane i usklađene s rashodima.

**Prihodi od financijske imovine**

Ovi prihodi odnose se na prihode od zateznih kamata kojih u ovom izvještajnom razdoblju nije bilo te predstavlja smanjenje u odnosu na 2024. godinu kada je iznos bio 36,52 €, prihodi se odnose na naplatu utuženog potraživanja uz koje su naplaćene i zatezne kamate.

 **Prihodi po posebnim propisima**

Prihodi po posebnim propisima odnose se na prihode od roditeljskih uplata i iznose 297.571,93 € u odnosu na 2024. godinu kad su prihodi po posebnim propisima iznosili 307.228,64 €, smanjeni su za 3%, razlog tome je dinamika uplata roditeljskih uplata na dan izvještaja te nešto manji broj upisane djece u Dječji vrtić u pedagoškoj 2024/2025.godini. Plan za tekuće razdoblje iznosi 564.500,00 € što znači da je ostvarenje plana 53 %. U toku ljetnih mjeseci očekuje se veći broj odjava djece od dolaska u Vrtić te se ovaj prihodi u drugom polugodištu planira nešto niži u odnosu na prvo polugodište.

**Prihodi od donacija pravnih i fizičkih osoba izvan općeg proračuna**

Prihod od donacija u iznosu 1.500,00 € odnosi se na prihod odnosno nagradu dobivenu prijavom na eko natječaj za škole i dječje vrtiće što je raspisao Novi list dnevne novine i Ina d.d.

 **Prihodi iz nadležnog proračuna za financiranje rashoda poslovanja**

Ovi prihodi odnose se na prihode iz nadležnog proračuna Grada Krka za financiranje rashoda poslovanja u dječjem vrtiću Krk te područnim vrtićima Krk, Vrh i Milohnići u iznosu 870.321,10 € dok su u 2024. godini iznosili 660.500,00 €, povećanje iznosi 32%.

 Financiranje rashoda poslovanja za redovnu djelatnost iznosi 869.152,00 € dok rashodi za nabavu nefinancijske imovine u ovom izvještajnom razdoblju iznose 1.169,10 €. Razlog povećanja prihoda iz nadležnog proračuna odnosi se na povećanje sredstava za financiranje rashoda za zaposlene, nabave materijala i sirovina, usluga obavljanja studentskog posla za zamjene odsutnih odgojitelja.

**Tablica 3. Rashodi poslovanja po ekonomskoj klasifikaciji**

|  |  |  |  |  |
| --- | --- | --- | --- | --- |
| Račun rashoda | Rashodi po ekonomskoj klasifikaciji | Ostvarenje 1-6/2024. godine  | Ostvarenje 1-6/ 2025. godinu | Indeks |
| **1** | **2** | **3** | **4** | 5=4/3\*100 |
| **3** | ***Rashodi poslovanja*** |  ***1.869.616,71 €*** | ***2.421.854,49 €*** | 130 |
| **31** | ***Rashodi za zaposlene*** | ***1.476.190,67 €*** | ***2.022.744,76 €*** | 137 |
| 311 | *Plaće-bruto* | *1.195.409,35 €* | *1.668.079,79 €* | 140 |
| 312 | *Ostali rashodi za zaposlene* | *99.661,98 €* | *103.170,33 €* | 104 |
| 313 | *Doprinosi na plaću* | *181.119,34 €* | *251.494,64 €* | 139 |
| **32** | ***Materijalni rashodi*** | ***390.777,91 €*** | ***396.793,80 €*** | 102 |
| 321 | Naknade troškova zaposlenima | 41.238,91 € | 42.480,13 € | 103 |
| 322 | Rashodi za materijal i energiju | 249.223,05 € | 242.013,11 € | 97 |
| 323 | Rashodi za usluge | 88.130,10 € | 102.446,69 € | 116 |
| 329 | Ostali nespomenuti rashodi poslovanja | 12.185,85 € | 9.853,87 € | 81 |
| **34** | ***Financijski rashodi*** | ***2.648,13 €*** | ***2.315,93€*** | 87 |
| 343 | Ostali financijski rashodi | 2.648,13 € | 2.315,93 € | 87  |
| **4** | ***Rashodi za nabavu nefinancijske imovine*** | ***8.324,95 €*** | ***1.169,10 €*** | 14 |
| **42** | ***Rashodi za nabavu proizvedene dugotrajne imovine*** | ***8.324,95 €*** | ***1.169,10 €*** | 14 |
| 422 | Postrojenja i oprema | 8.324,95 € | 1.169,10 € | 14 |
| 423 | Prijevozna sredstva | 0,00 € | 0,00 € |  |
| **3+4** | ***Ukupni rashodi poslovanja*** | ***1.877.941,66 €*** | ***2.423.023,59 €*** | 129 |

Ukupni rashodi poslovanja ostvareni su u iznosu od 2.421.854,49 € dok su u 2024. godini ostvareni u iznosu od 1.869.616,71 €, što predstavlja povećanje od 29% i ostvarenje tekućeg plana za 2025. godinu u iznosu od 48%. Ukupni rashodi uključuju rashode za plaće za redovni rad u iznosu 1.668.079,79 €, ostalih rashoda za zaposlene u iznosu 103.170,33 €, doprinosa na plaće za obvezno zdravstveno osiguranje u iznosu 251.494,64 €, materijalnih troškova u iznosu 396.793,80 €, financijskih rashoda u iznosu od 2.315,95 € te rashoda za nabavu nefinancijske imovine u iznosu od 1.169,10 €.

Povećanje se odnosi na rashode za zaposlene, materijal i sirovine te materijal i dijelove za tekuće i investicijsko održavanje, sitni inventar i zdravstvene i veterinarske usluge. Usluge tekućeg održavanja odnose se na redovne servise lifta, video nadzora, klima uređaja, kuhinjskih napa, održavanja opreme, popravka raznih uređaja kao što su perilica za suđe, perilica rublja, rashladni uređaji, i sl.

 **Rashodi za zaposlene**

 Rashodi za zaposlene iznose 2.022.744,76 € što predstavlja povećanje u odnosu na 2024. godinu 37% kad su iznosili 1.476.190,67 €. Za bruto plaće utrošeno je 1.668.079,79 €. Prosječan broj zaposlenih na osnovu stanja na početku i na kraju izvještajnog razdoblja iznosi 156 zaposlenika.

Ostali rashodi za zaposlene odnosno materijalna prava radnika iznose 103.170,33 € a odnose se na isplatu jubilarnih nagrada ostvarenih u izvještajnom razdoblju , dara u naravi, potpora u slučaju smrti članova uže obitelji i potpore radnicima zbog neprekinutog bolovanja dužeg od 90 dana, prehrane radnika te otpremnine za odlazak u mirovinu.

Doprinosi za obvezno zdravstveno osiguranje povećani su 39% te iznose 251.494,64 € dok su u 2024. godini iznosili 181.119,34 € razlog je povećanje bruto plaća radnika kao i istek oslobođenja plaćanja doprinosa na plaće za radnike zaposlene na neodređeno vrijeme mlađe od 30 godina.

 **Materijalni rashodi**

Ova skupina rashoda povećala se u ukupnom iznosu 2 % i iznosi 396.792,80 €, dok je za 2024. godinu iznos bio 390.777,91 €. Službenih putovanja bilo je minimalno iz razloga što su stručna usavršavanja održana online predavanjima te su rashodi za usavršavanje povećana. Naknada za prijevoz radnika na posao i s posla iznosi 35.344,63 € dok je u 2024. godini iznosila 35.692,28 € iznos je neznatno smanjen. Obračun troškova prijevoza na posao i s posla obračunavao se 0,18 € po prijeđenom kilometru za udaljenost od mjesta stanovanja do mjesta rada.

 Rashodi za materijal i energiju iznose 242.013,11 € i smanjeni su u odnosu na 2024. godinu 3%. Rashodi za uredski materijal i energiju su povećani dok su rashodi za sitan inventar smanjeni iz razloga što nije bilo potrebe za nabavom budući je u izvještajnom razdoblju prethodne godine nabavljeno dovoljno opreme i sitnog inventara.

 U izvještajnom razdoblju utrošeno je za nabavu sitnog inventara 6.966,78 € čime je nabavljena didaktička oprema, igračke, plahte, zvučnici, kuhinjski uređaji kao što su mikseri, vage, suđe, hidrantski ormarići.

 **Rashodi za usluge**

Ova skupina rashoda iznosi 102.446,69 € što u odnosu na 2024. godinu s iznosom od 88.130,10 € bilježi povećanje od 16 %. Rashodi za zakupnine i najamnine umanjeni su iz razloga što je područni vrtić Njivice u 2025. godini oslobođen plaćanja najma za građevinske objekte ( sastavljen je ugovor o kompenzaciji) budući je Općina Omišalj ulagala u zgradu koja nije u njihovom vlasništvu te je oslobođena plaćanja najma. Usluge tekućeg i investicijskog održavanja iznose 35.519,05 € dok su u 2024. godini iznosile 33.010,06 € što znači da je u izvještajnom razdoblju bilo nešto više potrebe za redovnim i vanrednim održavanjem. Zdravstvene i veterinarske usluge iznose 11.031,56 € dok su 2024.godine iznosile 9.741,02 € razlog povećanja je zakonska odredba analize vode na prisutnost legionele u svim objektima. Računalne usluge za održavanje informatičkog programa povećane su zbog obima posla. Intelektualne usluge povećane su iz razloga što su zaposleni studenti na studentski ugovor za obavljanje poslova radi zamjene odsutnih radnika odnosno odgojitelja.

**Ostali nespomenuti rashodi poslovanja**

Ova skupina rashoda smanjena je za 19 % i iznosi 9.853,87 €. Rashodi se odnose na premije osiguranja u iznosu 3.787,00 € što predstavlja smanjenje iz razloga što nakon provedenog postupka jednostavne nabave još nije zaprimljen račun. Naknada koja se plaća za nezapošljavanje soba s invaliditetom izračunava se prema iznosu minimalne plaće u RH te je promjenjiva. Mjesečni iznos po jednoj nezaposlenoj osobi iznosi 194,00 € a plaća se za četiri osobe što ukupno iznosi 776,00 €.

**Financijski rashodi**

Ovi rashodi odnose se na bankarske usluge i usluge platnog prometa te iznose 2.315,93 € i smanjeni su u odnosu na 2024. godinu 13% kad su iznosili 2.648,13 €, razlog tome je niža bankarska naknada. Plan za 2025. godinu iznosi 5.800,00 € što predstavlja ostvarenje plana 40%.

**Rashodi za nabavu nefinancijske imovine**

Rashodi za nabavu nefinancijske imovine ostvareni su u iznosu od 1.169,10 €. Za potrebe matičnog vrtića u Krku nabavljena je poluprofesionalna perilica rublja. Nabava ostale opreme planira se u drugom polugodištu 2025. godine.

|  |
| --- |
| **Tablica 4. Prihodi prema izvorima financiranja** |
| Red.br | VRSTA IZVORA | Izvršenje proračuna 1-6/2024. | Izvorni plan 2025. | Izvršenje proračuna za 1-6/2025. | Index 5/3 |
| 1 | 2 | 3 | 4 | 5 | 6 |
| 1. | 11 Opći prihodi i primici | 564.932,00 |  1.663.100,00 | 767.241,10 | 136 % |
| 2. | 43-Roditeljske uplate-korisnici | 307.265,16 |  564.500,00 | 297.571,93 |  97 % |
| 3. | 32-Vlastiti prihodi | 0,00 | 30,00 | 0,00 |  |
| 4. | 52,53-Pomoći –korisnici  | 1.055.722,55 | 2.850.370,00 | 1.373.333,28 | 130 % |
| 5. | 62- Prihodi od donacije | 0,00 |  0,00 | 1.500,00 | 0 |
| UKUPNO | **1.927.919,71** | **5.078.000,00** | **2.439.646,31** | **127 %** |

|  |
| --- |
| **Tablica 5. Rashodi prema izvorima financiranja** |
| red.br | VRSTA IZVORA | Izvršenje proračuna 1-6/2024. | Izvorni plan 2025. | Izvršenje proračuna za 1-6/2025. | Index 5/3 |
| 1 | 2 | 3 | 4 | 5 | 6 |
| 1. | 11 Opći prihodi i primici | 564.932,00 |  1.663.100,00 | 767.241,10 | 136 % |
| 2. | 43-Roditeljske uplate-korisnici | 251.821,17 |  564.500,00 | 280.949,21 | 109 % |
| 3. | 32-Vlastiti prihodi | 0,00 | 30,00 | 0,00 | 0 |
| 3. | 53-Pomoći –korisnici  | 1.055.722,55 | 2.850.370,00 | 1.373.333,28 | 130 % |
| 4. | 62- Prihodi od donacije | 0,00 |  0,00 | 1.500,00 | 0 |
| UKUPNO | **1.877.941,66** | **5.078.000,00** | **2.423.023,59** | **129 %** |

**2. POSEBNI DIO**

U Posebnom dijelu proračuna, koji je priložen polugodišnjem izvještaju i njegov je sastavni dio, rashodi i izdaci iskazani su po programskoj klasifikaciji i sadrže rashode i izdatke financijskog plana po izvorima financiranja i ekonomskoj klasifikaciji raspoređeni u programe koji se sastoje od aktivnosti i projekata. U odnosu na izvještaje iz općeg dijela polugodišnjeg izvještaja o izvršenju financijskog plana za 2025. godinu u posebnom dijelu ne iskazuju se podaci za izvještajno razdoblje prethodne godine već se uspoređuju podaci izvornog plana za 2025. godinu i izvršenje financijskog plana za razdoblje siječanj -lipanj 2025. godine.

**Rashodi i izdaci po programskoj klasifikaciji**

Prema programskoj klasifikaciji rashodi iznose 2.423.023,59 € ostvarenje iznosi 48% od planiranih rashoda koji iznose 5.078.000,00 €.U Dječjem vrtiću provodi se osnovni program a to je predškolski odgoj i obrazovanje.

**Osnovni program predškolskog odgoja i obrazovanja**

Dječji vrtić Katarina Frankopan provodi osnovni program predškolskog odgoja i obrazovanja koji obuhvaća stvaranje i osiguravanje uvjeta za brigu i skrb djece predškolske dobi provođenjem programa njege, odgoja i obrazovanja, zdravstvene zaštite, prehrane i socijalne skrbi za djecu u svim objektima.

**Osnovni program ( šifra 4001 predškolski odgoj)** za redovnu djelatnost provodi se kao redovna djelatnost objekata u Krku, Vrhu i Milohnićima ( aktivnost A400101), redovna djelatnost objekata u otočkim općinama ( aktivnost A400103) te redovna djelatnost financirana od uplate roditelja (aktivnost A400105).

 Program se sastoji od:

* 10 satnog programa odgojno-obrazovnog rada a obuhvaća vrtić u sjedištu u Krku i devet područnih vrtića u Omišlju, Njivicama, Malinskoj, Krku, Vrhu, Vrbniku, Puntu, Baški i Milohnićima
* 9,5 satnog programa u područnom vrtiću u Polju i
* 5,5 satnog programa a provodi se u matičnom vrtić za djecu s posebnim potrebama.
* Uz redovnu djelatnost provodi se i aktivnost kapitalnih ulaganja te imamo:
* kapitalno ulaganje za opremu objekata u Krku Vrhu i Milohnićima (aktivnost K400102),
* kapitalno ulaganje za opremu objekata u otočnim općinama (aktivnost K400104) te
* kapitalno ulaganje-nabava vozila ( aktivnost K400110).

Djelatnost se odvija u skladu sa Zakonom o predškolskom odgoju i obrazovanju, Statutom vrtića te ostalim pravilnicima i propisima vezanim uz rad Vrtića.

Vrtić djeluje u 43 odgojno-obrazovne skupine, od toga 5 skupine djece u godini pred polazak u školu (Krk, Omišalj, Malinska i Vrh), 25 vrtićkih mješovitih, 1 vrtićka skupina djece s posebnim potrebama i 12 jasličkih mješovitih skupina.

U neposrednom radu s djecom radi 86 odgojitelja/ica, 2 edukacijska rehabilitatora- odgojitelja u skupini za djecu s teškoćama. U provođenju programa još su uključeni stručni tim kojeg čine ravnateljica, 2 pedagoginje, psihologinja i zdravstvena voditeljica. Na poslovima prehrane radi 15 kuharica , na poslovima održavanja rade 3 domara, na poslovima pospremanja rade 23 spremačice, na poslovima administrativno računovodstvenih poslova rade 1 tajnica, 1 voditeljica računovodstva i 2 administrativno računovodstvena radnika.

**Posebni program** provodi se u područnom vrtiću Punat i to kraći vjerski katolički program. U trajanju od 250 sati provodi se i program predškole za djecu u godini pred polazak u školu.

**Ciljevi programa**

Cilj odgojno- obrazovnog rada je ponuđenim sadržajima, aktivnostima, kvalitetnim i poticajnim prostornim i materijalnim okruženjem utjecati na cjeloviti rast i razvoj djece odnosno ostvarivati maksimalni razvojni napredak: socio- emocionalni, tjelesni i kognitivni.

Osnovna zadaća i cilj koji smo kontinuirano provodili tijekom čitave pedagoške godine jest očuvanje i unapređenje zdravlja djece utječući na taj način na optimalni razvoj cjelovitog psiho-fizičkog stanja djece. Poticalo se i unapređivalo pravovremeno i kvalitetno zadovoljavanje razvojnih potreba svakog djeteta.

Prilikom upisa djeteta u vrtić proveden je inicijalni razgovor s roditeljima tijekom kojeg smo dobili uvid u zdravstveni i socijalni status svakog pojedinog djeteta. Za djecu alergičare i za djecu kod koje je dokazana intolerancija na određenu hranu sastavljeni su individualni jelovnici u dogovoru s roditeljima i kuharicama. Za pojedinu djecu odgojitelji su dobili i pismene upute kako postupati u slučaju pogoršanja bolesti, a roditelji su upućeni da svaku zdravstvenu promjenu kod djeteta obavezno jave odgojiteljima i zdravstvenoj voditeljici. U vrtiću se provodila i poticala zdrava prehrana u suradnji s Nastavnim zavodom za javno zdravstvo PGŽ. Također se vršila i kontrola prehrane i pripremljenih obroka.

Bitna zadaća odgojno- obrazovnog rada: Sa ciljem osiguravanja kontinuiteta u odgojno-obrazovnom radu, nastavno na prošlogodišnju bitnu zadaću ove pedagoške godine unutar cjelovitog razvoja utjecali smo na razvoj socijalnih kompetencija: poticanje djeteta na odgovorno ponašanje, pozitivan i tolerantan odnos prema drugima, vršnjačku suradnju, uzajamno pomaganje i poštivanje.

Nacionalni kurikulum polazi od shvaćanja djeteta kao socijalnog subjekta, tj. aktivnog sustvaratelja vlastitog razvoja, kulture, odgoja i učenja, koji aktivno sudjeluje u oblikovanju odgojno-obrazovnoga procesa. Vrtić se shvaća kao sustav međusobno prepletenih i recipročnih odnosa različitih socijalnih subjekata koji se poštuju i podržavaju.

Uvažavajući Kurikulum ranog i predškolskog odgoja koji razrađuje odgojne ciljeve i kompetencije u najboljem interesu djece, kao cilj navodimo osposobljavanje djece za demokratske odnose u vrtiću i društvu kroz:

Poticanje na iznošenje svojih stavova, stvaranje poticajnog socijalnog okruženja, uključivanje djece u donošenje odluka koje se odnose na njihovo življenje u vrtiću, vrtić je mjesto kvalitetnih odnosa, suradnje i tolerancije ako se u njemu: osiguravaju prava djeci na jednakost, poštuje i prihvaća svaki oblik različitosti djece i njihovih obitelji, prihvaća subjektivitet svakog djeteta, razvijaju recipročni odnosi u ozračju povjerenja, djecu potiče na učenje socijalno prihvatljivog ponašanja, djecu potiče na samoprocjenu i ostvaruje fleksibilan pristup u oblikovanju odgojno- obrazovnog procesa.

U navedenom razvojnom području integrirane su slijedeće kompetencije: učiti kako učiti, istraživanje i razvijanje svijesti, komunikacijske, kreativne i umjetničke.

Cilj je osiguranje dobrobiti za dijete; procesa kojim se integrira zdravo i uspješno individualno funkcioniranje sa pozitivnim socijalnim odnosima u kvalitetnom okruženju vrtića.

U svakodnevni odgojno- obrazovni rad implementirani su kraći programi: eko-program, sigurnosno – zaštitni program, program prevencije ovisnosti, program aktivnosti za sprječavanje nasilja među djecom i mladima, program predškole u trajanju od 250 sati, program katoličkog vjerskog odgoja u izvan obiteljskim uvjetima (u područnom vrtiću u Puntu).

Vezano uz eko- program, Vrtić je nastavio višegodišnju praksu oplemenjivanja i uređivanja vrtićkih vrtova i povrtnjaka te je na taj način omogućio djeci mnoge dobrobiti: boravak na zraku, stjecanje zdravih životnih navika (zdrava prehrana, kretanje), uzgajanje biljaka i briga o vrtu (radne navike i razna praktična znanja).

I dalje se provodi pravilno odvajanje otpada u svakoj sobi dnevnog boravka te se vodi briga o racionalnom korištenju vode i električne energije.

Putem zdravstvenih aktivnosti odgojitelji su radili na bogaćenju spoznaja o navikama zdravog ponašanja. Svakodnevno su se zadovoljavale dječje potrebe za igrom i kretanjem sa ciljem pravilnog razvoja cjelokupne muskulature. Tjelesne aktivnosti provodile su se svakodnevno, na otvorenom i zatvorenom prostoru. Neki oblici tjelesne aktivnosti planiraju se i u sobi dnevnog boravka na način da se formiraju centri s poligonima ili na druge načine. Iskorištavaju se i drugi raspoloživi prostori vrtića koji do tada nisu bili u funkciji provođenja motoričkih aktivnosti. Vrtići koji imaju sportske dvorane svakodnevno su ih koristili, posebice u zimskim mjesecima.

12. travnja 2025. godine sudjelovali smo na 21. Olimpijskom festivalu dječjih vrtića PGŽ-a. Domaćin je bio Dječji vrtić „Cvrčak“ iz Malog Lošinja. Četrdeset djece „Katarine Frankopan“ natjecalo se s drugim vrtićima u sljedećim disciplinama: trčanju na 50 metara, trčanju štafete, bacanju loptice u dalj s mjesta, skoku u dalj s mjesta, povlačenju konopa i malom nogometu. U ukupnom poretku osvojili smo 10. mjesto.

Pedagoška dokumentacija vodi se sukladno Pravilniku, a obavezna dokumentacija obuhvaća: Matičnu knjigu djece, Imenik djece, Knjigu pedagoške dokumentacije odgojne skupine, Ljetopis dječjeg vrtića, Knjigu zapisnika, Evidenciju realizacije stručnog usavršavanja, Godišnji plan i program odgojno-obrazovnog rada, Godišnje izvješće odgojno- obrazovnog rada, Dosje djeteta s posebnim potrebama, Listu praćenja razvoja i postignuća djeteta, ostalu internu dokumentaciju (evidencija sati prema strukturi radnog vremena, upisni materijal, dokumentacija o stvaralaštvu djece, bilješke, uradci, foto i video zapisi i sl.). Stručno usavršavanje odgojitelja i stručnih suradnika odvijalo se sukladno Godišnjem planu i programu Ustanove za pedagošku godinu 2024./2025. Sve planirane edukacije su realizirane, a većinom su se odvijale putem platformi (on- line). Stručno usavršavanje vodi se na obrascu „Program stručnog usavršavanja“.

U odnosu na bitnu zadaću odgojno-obrazovnog rada svaka je odgojna skupina postavila i bitne ciljeve u suradnji s roditeljima. Tijekom godine, u okviru orijentacijskih planova odgojno-obrazovnog rada, na temelju praćenja aktualnih potreba djece i roditelja su se postavile specifične zadaće i oblici suradnje s roditeljima.

Neki su odgojiteljski timovi, u dogovoru s roditeljima, komunicirali putem društvenih mreža, razmjenjujući na taj način informacije o aktivnostima u grupi i ostalim događanjima na nivou ustanove. U izvješćima odgojitelja naglašava se funkcija oglasnih ploča za roditelje, odnosno tzv. zidnih novina putem kojih su roditelji bili informirani o aktivnostima koje su se provodile u skupini, izjavama djece, fotografijama djece u aktivnostima, pozivom za sudjelovanjem na način donošenja neoblikovanog i ostalog materijala potrebnog za aktivnosti, odnosno opremanje specifičnih, tematskih centara u skupini.

Odgojitelji su na mjesečnoj bazi osigurali termin za individualne razgovore s roditeljima, a na oglasnim pločama izmjenjivali članke vezane uz zdravlje, psihomotorni razvoj djeteta rane i predškolske dobi, teme o odgoju, teme vezane uz aktivnosti koje se provode u skupini i sl. s osnovnim ciljem informiranja i pružanja podrške roditeljskoj ulozi i osiguranja potrebne potpore cjelovitom razvoju djeteta.

Na web stranici vrtića su postavljeni termini i kontakti za individualne razgovore s roditeljima.

Sa ciljem vrednovanja rada vrtića i kvalitetnije suradnje s roditeljima, vrtić je u 2025. godini proveo on-line anketu kojom se ispitivalo zadovoljstvo roditelja međusobnom suradnjom i radom vrtića. Rezultati pokazuju visoku razinu zadovoljstva roditelja radom vrtića, a navedene sugestije i primjedbe uzet će se u obzir prilikom planiranja daljnjeg odgojno- obrazovnog rada.

Odgojiteljsko vijeće Vrtića sjednice je održavalo sukladno Godišnjem planu i programu Ustanove, a Upravno vijeće Vrtića sjednice održava redovito te obavlja zadaće i poslove utvrđene Zakonom o ustanovama, Zakonom o predškolskom odgoju i obrazovanju, Statutom Vrtića i ostalim propisima i aktima.

KLASA: 400-04/25-01/4

UR. BROJ: 2142-1-16-01-25-1

Krk, 23.srpnja 2025.

SASTAVILA: RAVNATELJICA:

Pavica Radić Irena Žic-Orlić,univ.mag.praesc.educ.